CELEX: 32017D0038
Language: da
Date: 2016-10-28 00:00:00
Title: Rådets afgørelse (EU) 2017/38 af 28. oktober 2016 om midlertidig anvendelse af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side

14.1.2017   
            
            
               DA
            
            
               Den Europæiske Unions Tidende
            
            
               L 11/1080
            
         RÅDETS AFGØRELSE (EU) 2017/38
   af 28. oktober 2016
   om midlertidig anvendelse af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 2, artikel 91, artikel 100, stk. 2, artikel 153, stk. 2, artikel 192, stk. 1, og artikel 207, stk. 4, første afsnit, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 24. april 2009 bemyndigede Rådet Kommissionen til at indlede forhandlinger om en samlet økonomi- og handelsaftale (CETA) med Canada.
            
         
               (2)
            
            
               I overensstemmelse med afgørelse (EU) 2017/37 (1) blev den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (2) (»aftalen«) undertegnet den 30. oktober 2016.
            
         
               (3)
            
            
               Aftalens artikel 30.7, stk. 3, indeholder bestemmelser om muligheden for midlertidig anvendelse af aftalen.
            
         
               (4)
            
            
               Dele af aftalen, som henhører under Unionens kompetence, kan anvendes midlertidigt, indtil procedurerne for aftalens indgåelse er afsluttet.
            
         
               (5)
            
            
               I henhold til artikel 218, stk. 7, i traktaten om Den Europæiske Unions funktionsmåde bør Rådet bemyndige Kommissionen til at godkende ændringer af bilag 20-A til aftalen, som vedtages af Det Blandede CETA-Udvalg, jf. aftalens artikel 26.1, efter indstilling fra CETA-Udvalget om Geografiske Betegnelser i henhold til aftalens artikel 20.22.
            
         
               (6)
            
            
               I overensstemmelse med aftalens artikel 30.6, stk. 1, skaber aftalen ikke rettigheder eller forpligtelser, som kan påberåbes direkte for Unionens eller medlemsstaternes domstole —
            
         VEDTAGET DENNE AFGØRELSE:
   Artikel 1
   1.   Den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (»aftalen«) anvendes midlertidigt af Unionen som fastsat i aftalens artikel 30.7, stk. 3, indtil procedurerne for dens indgåelse er afsluttet og på følgende betingelser:
   
               a)
            
            
               I aftalens kapitel otte (investering) finder kun følgende bestemmelser midlertidig anvendelse og det alene i det omfang, der er tale om udenlandske direkte investeringer:
               
                           —
                        
                        
                           artikel 8.1-8.8
                        
                     
                           —
                        
                        
                           artikel 8.13
                        
                     
                           —
                        
                        
                           artikel 8.15, undtagen dennes stk. 3, og
                        
                     
                           —
                        
                        
                           artikel 8.16.
                        
                     
         
               b)
            
            
               Følgende bestemmelser i kapitel tretten (finansielle tjenesteydelser) finder ikke midlertidig anvendelse i det omfang, de vedrører porteføljeforvaltning:
               
                           —
                        
                        
                           artikel 13.2, stk. 3 og 4
                        
                     
                           —
                        
                        
                           artikel 13.3 og 13.4
                        
                     
                           —
                        
                        
                           artikel 13.9, og
                        
                     
                           —
                        
                        
                           artikel 13.21.
                        
                     
         
               c)
            
            
               Følgende bestemmelser i aftalen finder ikke midlertidig anvendelse:
               
                           —
                        
                        
                           artikel 20.12
                        
                     
                           —
                        
                        
                           artikel 27.3 og 27.4 i det omfang disse artikler gælder for administrative procedurer, prøvelse og appel på medlemsstatsniveau
                        
                     
                           —
                        
                        
                           artikel 28.7, stk. 7.
                        
                     
         
               d)
            
            
               Den midlertidige anvendelse af aftalens kapitel 22, 23 og 24 skal ske med respekt af kompetencefordelingen mellem Unionen og medlemsstaterne.
            
         2.   Med henblik på at afgøre den dato, fra hvilken aftalen anvendes midlertidigt, fastsætter Rådet en dato for, hvornår den i aftalens artikel 30.7, stk. 3, omhandlede meddelelse skal sendes til Canada.
   3.   Den dato, fra hvilken aftalen anvendes midlertidigt, offentliggøres i Den Europæiske Unions Tidende på foranledning af Generalsekretariatet for Rådet.
   Artikel 2
   Med henblik på aftalens artikel 20.22 godkendes ændringer af bilag 20-A til aftalen, som vedtages ved beslutninger truffet af Det Blandede CETA-Udvalg, af Kommissionen på Unionens vegne.
   Hvis der modtages en indsigelse inden for rammerne af den undersøgelse af geografiske betegnelser, der foretages i henhold til aftalens artikel 20.19, stk. 1, og parterne ikke kan nå til enighed, vedtager Kommissionen sin holdning i overensstemmelse med proceduren i artikel 57, stk. 2, i Europa-Parlamentets og Rådets forordning (EU) nr. 1151/2012 (3).
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 28. oktobe 2016.
      
         
            På Rådets vegne
         
         M. LAJČÁK
         
            Formand
         
      
   
   
      (1)  Rådets afgørelse (EU) 2017/37 af 28. oktober 2016 om undertegnelse på Den Europæiske Unions vegne af den samlede økonomi- og handelsaftale CETA) mellem Canada på den ene side og Den Europæiske Union og dens medlemsstater på den anden side (se side 1 i denne EUT).
   
      (2)  Se side 23 i denne EUT.
   
      (3)  Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012, s. 1).